Seks - sve ranije (21/5/03) - 2003-05-20
20 posto mladih Amerikanaca ulazi u spolni odnos prije no što navrše 15. godinu života
Dva danas objavljena istraživanja pokazuju da mladi Amerikanci sve ranije ulaze u spolne odnose. Kao glavne razloge navode – pritisak vršnjaka te uzimanje droge ili konzumaciju alkohola. Prvo je istraživanje poduzela organizacija čiji je cilj spriječiti razmjerno visoke stope trudnoće među tinejdžerima. Rezultati pokazuju da oko 20 posto mladih ulazi u spolni odnos prije no što navrše 15. godinu života. 14 posto djevojčica u dobi od 14 godina – koje tvrde da su spolno aktivne - također kažu da su već bile i trudne. Tinejdžeri imaju veću vjerojatnost stupanja u spolni odnos ako održavaju vezu sa osobom koja je starija od njih. Istraživanje koje je provela Zaklada Kaiser Family pokazuje da oko 60 posto mladića i djevojaka ignorira savjete da bi trebali pričekati sa seksualnim odnosima, dok ne odrastu. Uvjerenje je da se mladi seksu odaju većinom pod utjecajem alkohola i droge, a trećina ispitanika u dobnoj skupini od 15 do 17 godina tvrdi da su u spolne odnose stupili zbog pritiska vršnjaka. Ovo posebno važi za mladiće. Istraživanja pokazuju da mladi Amerikanci mahom ne koriste prezervative.